અગાઉ, કોહલીએ ટોસ જીતીને પહેલા બેટિંગ કરવાનો નિર્ણય લીધો હતો. શિખર ધવન 9 અને રોહિત શર્મા 20 રન કરીને આઉટ થયા બાદ કોહલી સાથે કેદાર જાધવ (12) જોડાયો હતો. જાધવની વિકેટ બાદ દિનેશ કાર્તિકે 37 અને વિકેટકીપર મહેન્દ્ર સિંહ ધોનીએ 25, હાર્દિક પંડ્યાએ 16 અને ભૂવનેશ્વર કુમારે 26 રનનું યોગદાન આપ્યું હતું. કારકિર્દીની 200મી વન-ડે રમતા કોહલીએ 111 બોલમાં તેની 31મી સદી પૂરી કરી હતી. આજની સદી સાથે એણે ઓસ્ટ્રેલિયાના નિવૃત્ત રિકી પોન્ટિંગને પાછળ રાખી દીધો છે, જેણે 30 સદી ફટકારી હતી. વન-ડે ક્રિકેટમાં સદીના દ્રષ્ટિએ હવે કોહલીથી આગળ માત્ર સચીન તેંડુલકર જ છે, જેણે 49 સદી ફટકારી છે. સચીનના વિક્રમથી કોહલી હજી 18 સદી દૂર છે.